MojisolaOluwa Kehinde Alli – Macaulay (née Alli) (an haife ta a ranar 10 ga watan Oktoban, 1977) 'yar siyasan Najeriya ce, 'yar majalisa kuma 'yar jam’iyyar All Progressive Congress APC. Ta kasance 'yar majalisar dokokin jihar Legas, mai wakiltar mazabar Amuwo Odofin I kuma shugabar kwamitin majalisar dokokin jihar Legas mai kula da harkokin mata, rage talauci da samar da ayyukan yi. An haifi Mojisolaoluwa a garin Surulere, jihar Legas kuma ta fito daga tsibirin Legas-Island da ke kudu maso yammacin Najeriya. Ta yi karatun ta na firamare a Subola Nursery & Primary School 1982-1984 kuma ta kammala a Festac Primary School 1984-1990. Nan da nan ta fara karatun sakandare a makarantar sakandare ta 'yan mata ta Festac 1990-1993 kuma ta kammala a Makarantar Sakandare ta Navy Town a tsakanin shekarun 1993-1995 inda ta sami takardar shaidar Makarantun Yammacin Afirka (WAEC). Ta ci gaba da karatun ta na Diploma a Open University Milton Keynes, United Kingdom a cikin ilimin zamantakewa (2003). A shekarar 2015 ta kammala Digiri dinta na farko a fannin tarihi da huldar kasa da kasa daga Jami’ar Jihar Legas.